
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 951 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Αναγνώριση ΚέντρωνΤοποθέτησης Ειδικών Αορ¬ 
τικών Βαλβίδων διαδερμικά ή διακορυφαία σε 
Νοσοκομεία και Ιδιωτικές Κλινικές. 

2 

Καθορισμός ωραρίου λειτουργίας των υπηρεσιών 
του Τμήματος Καθαριότητας και Ανακύκλωσης 
της Διεύθυνσης Περιβάλλοντος και Ποιότητας 
Ζωής του Δήμου Σικυωνίων για το έτος 2017. 

3 

Σύσταση και λειτουργία Εκκλησιαστικού Ιδρύ¬ 
ματος υπό την επωνυμία: «Ταμείον Αλληλεγγύης 
Κληρικών της Ιεράς Μητροπόλεως Νικοπόλεως 
και Πρεβέζης». 

4 

Τροποποίηση και κωδικοποίηση του Κανονισμού 
λειτουργίας του εκκλησιαστικού Ιδρύματος υπό 
τήν επωνυμία: «Κεντρικόν Ταμείον Ευποιίας της 
Ιεράς Μητροπόλεως Αλεξανδρουπόλεως». 

5 

Κατάργησις εκκλησιαστικών Ιδρυμάτων της Ιεράς 
Μητροπόλεως Αλεξανδρουπόλεως. 


ΑΠΟΦΑΣΕΙΣ 

Αριθμ. Α3γ/οικ. 14340 (1) 

Αναγνώριση ΚέντρωνΤοποθέτησης Ειδικών Αορ¬ 
τικών Βαλβίδων διαδερμικά ή διακορυφαία σε 
Νοσοκομεία και Ιδιωτικές Κλινικές. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Το π.δ. 73/2015 (ΦΕΚ 116 Α') «Διορισμός Αντιπρο¬ 
έδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

2. Τις διατάξεις του άρθρου 27 του ν. 4320/2015 (ΦΕΚ 
29/Α/2015), «Ρυθμίσεις για τη λήψη άμεσων μέτρων για 
την αντιμετώπιση της ανθρωπιστικής κρίσης, την οργά¬ 
νωση της Κυβέρνησης και των Κυβερνητικών οργάνων 
και λοιπές διατάξεις». 

3. Τις διατάξειςτου άρθρου 53 του ν. 2071/1992 (ΦΕΚ 
123 Α/92) «Εκσυγχρονισμός και Οργάνωση Συστήματος 
Υγείας». 


4. Τις διατάξεις των άρθρων 3 παρ. 2 και 4 παρ. 1 του 
ν. 1278/1982 (ΦΕΚ 105/Α/82) «Για σύσταση Κεντρικού 
Συμβουλίου Υγείας» (ΦΕΚ 105/Α782) όπως επαναφέρ¬ 
θηκε σε ισχύ με το άρθρο 1 του ν. 2194/1994 (ΦΕΚ 34/ 
Α'/94) «Αποκατάσταση του Εθνικού Συστήματος Υγείας 
και άλλες διατάξεις». 

5. Τις διατάξειςτου άρθρου 2 παρ. 2 του ν. 1471/1984 
(ΦΕΚ 112/τ.Β') «Για τη ρύθμιση θεμάτων Νοσηλευτικών 
Ιδρυμάτων, Αγροτικών Ιατρείων και Υγειονομικών Σταθ¬ 
μών και άλλων συναφών διατάξεων». 

δ.Τοπ.δ. 106/2014 (ΦΕΚ Οργανισμός του Υπουργείου 
Υγείας), όπως ισχύει. 

7. Την αριθμ. Υ 25 απόφαση (ΦΕΚ 2144/Β/6-10-2015) 
Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη. 

8. Την υπ'αριθμ. Α3γ/οικ.86222/11 -11 -2015 απόφαση 
(Φ.Ε.Κ. 2542/Β725-11 -2015) με θέμα: «Καθορισμός όρων 
και προϋποθέσεων λειτουργίας Κέντρων τοποθέτησης 
Ειδικών Αορτικών Βαλβίδων διαδερμικά ή διακορυφαία» 
και την τροποποίηση και συμπλήρωση αυτής με την υπ' 
αριθμ. Α3γ/οικ.16467/1-3-2016 απόφαση (ΦΕΚ 784/Β/ 
23-3-2016). 

9. Τις υπ'αριθμ. 16, 17, 18, 19, 20, 21, 22, 23 και 24 
αποφάσειςτης 259ης/16.12.2016 Ολομέλειαςτου ΚΕΣΥ, 
οι οποίες έγιναν αποδεκτές με την Αριθμ. Πρωτ. Α3γ/οικ. 
14277/24-2-2017 απόφαση του Αναπληρωτή Υπουργού 
Υγείας. 

10. Την ανάγκη αναγνώρισης νοσοκομείων και ιδιω¬ 
τικών κλινικών ως Κέντρα τοποθέτησης Ειδικών Βιολο¬ 
γικών Αορτικών Βαλβίδων διαδερμικά ή διακορυφαία. 

11 .Το γεγονός ότι από τις διατάξεις της παρούσας από¬ 
φασης δεν προκαλείται πρόσθετη δαπάνη σε βάρος του 
κρατικού προϋπολογισμού, αποφασίζουμε: 

Την αναγνώριση Κέντρων τοποθέτησης Ειδικών Βιολο¬ 
γικών Αορτικών Βαλβίδων διαδερμικά ή διακορυφαία σε 
νοσοκομεία και ιδιωτικές κλινικές, ως ακολούθως: 

Α. ΝΟΣΟΚΟΜΕΙΑ 

1. ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ ΙΩΑΝΝΙΝΩΝ 

Εγκρίνεται η αναγνώριση της Β' Παν/κής Καρδιολογι¬ 
κής Κλινικής ως Κέντρο τοποθέτησης βιολογικών αορ¬ 
τικών βαλβίδων διαδερμικά. 

2. ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «ΙΠΠΟΚΡΑΤΕΙΟ» 

Εγκρίνεται η αναγνώριση της Α' Παν/κής Καρδιολογι¬ 
κής Κλινικής ως Κέντρο τοποθέτησης ειδικών βιολογικών 
αορτικών βαλβίδων διαδερμικά. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'951/22.03.2017 


3. ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ ΘΕΣΣΑ¬ 
ΛΟΝΙΚΗΣ «ΑΧΕΠΑ» 

Εγκρίνεται η αναγνώριση της Α' Καρδιολογικής Κλι¬ 
νικής, ως Κέντρο τοποθέτησης βαλβίδων διαδερμικά / 
διακορυφαία. 

4. ΓΕΝΙΚΟ ΝΟΣΟΚΟΜΕΙΟ ΘΕΣΣΑΛΟΝΙΚΗΣ «ΠΑΠΑΝΙ- 
ΚΟΛΑΟΥ» 

Εγκρίνεται η αναγνώριση του Καρδιολογικού Τμήμα¬ 
τος ως Κέντρο τοποθέτησης ειδικών βιολογικών αορτι¬ 
κών βαλβίδων διαδερμικά / διακορυφαία. 

5. ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ ΚΕΝΤΡΟ 

Εγκρίνεται η αναγνώρισή του ως Κέντρο τοποθέτησης 

ειδικών βιολογικών αορτικών βαλβίδων διαδερμικά / 
διακορυφαία. 

Β. ΙΔΙΩΤΙΚΕΣ ΚΛΙΝΙΚΕΣ 

1. ΙΑΤΡΙΚΟ ΚΕΝΤΡΟ ΑΘΗΝΩΝ - ΚΛΙΝΙΚΗ ΑΜΑΡΟΥΣΙΟΥ 

Εγκρίνεται η αναγνώρισή του ως Κέντρο τοποθέτησης 

ειδικών βιολογικών αορτικών βαλβίδων διαδερμικά / 
διακορυφαία. 

2. ΙΔ. ΚΛΙΝΙΚΗ «ΙΑΣΩ ΟΕΝΕΒΑΕ» 

Εγκρίνεται η αναγνώρισή του ως Κέντρο τοποθέτησης 
ειδικών βιολογικών αορτικών βαλβίδων διακαθετηριακά. 

3. ΙΔ. ΚΛΙΝΙΚΗ «ΑΓΙΟΣ ΛΟΥΚΑΣ» 

Εγκρίνεται η αναγνώριση ως Κέντρο τοποθέτησης 
ειδικών βιολογικών αορτικών βαλβίδων διαδερμικά / 
διακορυφαία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2017 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 


Αριθμ. 35536 _ (2) 

Καθορισμός ωραρίου λειτουργίας των υπηρεσι¬ 
ών του Τμήματος Καθαριότητας και Ανακύκλω¬ 
σης της Διεύθυνσης Περιβάλλοντος και Ποιότη¬ 
τας Ζωής του Δήμου Σικυωνίων για το έτος 2017. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑ ΚΑΙ ΙΟΝΙΟΥ 

Έχοντας υπόψη: 

1 .Τιςδιατάξειςτουν. 2503/1997 (ΦΕΚ107/τ.Α/30.5.1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Τις διατάξεις του ν. 3852/2010 (ΦΕΚ87/τ.Α/7.6.2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως του άρθρου 280 παρ.Ι. 

3. Τ ις Διατάξεις του άρθρου 8 του π.δ. 139/2010 (ΦΕΚ 
232/τ.Α./27.12.2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

4. Τις διατάξεις του άρθρου 36 του ν. 3584/2007 (ΦΕΚ 
143/τ.Α/28.7.2007) « Κύρωση του Κώδικα Κατάστασης 
Δημοτικών και Κοινοτικών Υπαλλήλων». 


5. Τις διατάξεις του άρθρου 56 του ν.4257/2014 (ΦΕΚ 
93/τ.Α/14.4.2014). 

6. Την πράξη 4 της 6ης. 2.2015 του Υπουργικού Συμ¬ 
βουλίου (ΦΕΚ 24/Τ.Α/6.2.2015). 

7. Την αριθμ. 15/2017 απόφαση του Δημοτικού Συμ¬ 
βουλίου Σικυωνίων σχετικά με τη λειτουργία των υπηρε- 
σιώντουΤμήματος Καθαριότητας και Ανακύκλωσης της 
Διεύθυνσης Περιβάλλοντος και Ποιότητας Ζωής, όπως 
αναλυτικά περιγράφονται στην απόφαση. 

8. Το γεγονός ότι συντρέχουν ειδικές περιπτώσεις και 
επιβάλλεται τούτο από τη φύση του έργου το οποίο επι- 
τελούν, αποφασίζουμε: 

Α. Καθιερώνουμε την λειτουργία των υπηρεσιών του 
Τμήματος Καθαριότητας και Ανακύκλωσης της Διεύ¬ 
θυνσης Περιβάλλοντος και Ποιότητας Ζωής του Δήμου 
Σικυωνίων για το έτος 2017 ως ακολούθως: 

Να λειτουργεί το Τμήμα Καθαριότητας και Ανακύκλω¬ 
σης όλες τις ημέρες του μήνα και σε απογευματινή ή 
νυχτερινή βάρδια καθώς και τις Κυριακές και τις ημέρες- 
αργίας με όλο το προσωπικό, το οποίο θα απασχολείται 
εκ περιτροπής και συγκεκριμένα: 

ΜΟΝΙΜΟΙ ΥΠΑΛΛΗΛΟΙ 

Οκτώ (8) υπάλληλοι κλάδου ΔΕ 29 Οδηγών 

Ένας (1) υπάλληλος κλάδου ΔΕ 28 Χειριστής Σαρώ- 
θρου 

Οκτώ (8) υπάλληλοι κλάδου ΥΕ 16 Εργατών Καθαρι¬ 
ότητας 

Ένας (1) υπάλληλος κλάδου ΔΕ Εποπτών Καθαριότητας 

ΥΠΑΛΛΗΛΟΙ ΙΔΑΧ 

Πέντε (5) υπάλληλοι ειδικότητας ΥΕ 16 Εργατών Κα¬ 
θαριότητας 

ΕΠΟΧΙΑΚΟΙ ΥΠΑΛΛΗΛΟΙ 

Τρεις (3) υπάλληλοι ειδικότητας ΔΕ 29 Οδηγών 

Τέσσερις (4) υπάλληλοι ειδικότητας ΔΕ 28 Χειριστών 
ΜΈ. 

Οκτώ (8) υπάλληλοι ειδικότητας ΥΕ 16 Εργάτες Κα¬ 
θαριότητας 

Ένας (1) υπάλληλος ειδικότητας ΔΕ Οδηγός Καδοπλυ¬ 
ντηρίου 

Β. α) Στο προσωπικό που θα απασχολείται κατά το 
Σάββατο καθιερώνεται ως ημέρα ανάπαυσης η ημέρα 
Τετάρτη της προσεχούς εβδομάδας και σε περίπτωση 
που η Τετάρτη συμπίπτει με αργία ή λόγω ειδικών συν¬ 
θηκών τούτο δεν είναι εφικτό, η ημέρα ανάπαυσης θα 
χορηγείται την επόμενη εργάσιμη ημέρα. 

β) Στο προσωπικό που πρόκειται να απασχολείται τις 
Κυριακές ή εξαιρέσιμες ημέρες-αργίες, θα καταβάλλο¬ 
νται οι όποιες προσαυξήσεις σύμφωνα με την ισχύουσα 
νομοθεσία. 

Γ. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού έτους 2017 του 
Δήμου Σικυωνίων ύψους 6.000,00 € η οποία θα βαρύ¬ 
νει τους Κ.Α. 02.20.6012, 02.20.6022 και 02.20.6042 των 
εξόδων του. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Τρίπολη, 24 Φεβρουάριου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

Αριθμ. 6180 ττ.ε./396 (3) 

Σύσταση και λειτουργία Εκκλησιαστικού Ιδρύ¬ 
ματος υπό την επωνυμία: «Ταμείον Αλληλεγγύ¬ 
ης Κληρικών της Ιερός Μητροπόλεως Νικοπό- 
λεως και Πρεβέζης». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ' όψιν: 

1. τα άρθρα 29 παραγρ. 2 και 59 παραγρ. 2 του νόμου 
590/1977 «Περί Καταστατικού Χάρτου της Εκκλησίας 
της Ελλάδος» (Α' 146), και το άρθρο 68 παρ. 1, 5α' του 
ν. 4235/2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους ιερούς Κανόνας και τους 
νόμους του Κράτους, 

3. τας υφιστάμενος κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Νικοπόλεως 
και Πρεβέζης, 

4. την 1606/19.12.2016 πρότασιν του Σεβασμιωτάτου 
Μητροπολίτου Νικοπόλεως και Πρεβέζης Χρυσοστόμου, 
και 

5. την από 24.12.2016 γνωμοδότησιν του Νομικού 
Γραφείου της Νομικής Υπηρεσίας της Εκκλησίας της 
Ελλάδος, 

6. την από 9.2.2017 απόφασιν της Διαρκούς Ιεράς Συ¬ 
νόδου, αποφασίζει 

συνιστά εις την Ιερόν Μητρόπολιν Νικοπόλεως και 
Πρεβέζης εκκλησιαστικόν Ίδρυμα υπό την επωνυμίαν 
«ΤΑΜΕΙΟΝ ΑΛΛΗΛΕΓΓΥΗΣ ΚΛΗΡΙΚΩΝ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΝΙΚΟΠΟΛΕΩΣ ΚΑΙ ΠΡΕΒΕΖΗΣ», η οργάνω- 
σις, διοίκησις, διαχείρισις και λειτουργία του οποίου θα 
διέπεται από τας διατάξεις του επομένου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ 
ΕΠΩΝΥΜΙΑΝ «ΤΑΜΕΙΟΝ ΑΛΛΗΛΕΓΓΥΗΣ 
ΚΛΗΡΙΚΩΝ ΤΗΣ ΙΕΡΑΣ ΜΗΤΡΟΠΟΛΕΩΣ 
ΝΙΚΟΠΟΛΕΩΣ ΚΑΙ ΠΡΕΒΕΖΗΣ» 

Άρθρον1 

Εις την Ιεράν Μητρόπολιν Νικοπόλεως και Πρεβέζης 
συνιστάται εκκλησιαστικόν ίδρυμα υπό την επωνυμίαν 
«Ταμείον Αλληλεγγύης Κληρικών (ΤΑΚ) της Ιεράς Μητρο¬ 
πόλεως Νικοπόλεως και Πρεβέζης». 

Άρθρον 2 

1. Το ΤΑΚ αποτελεί υπηρεσία της Ιεράς Μητροπόλε¬ 
ως Νικοπόλεως και Πρεβέζης, τελεί υπό τον ιεραρχικόν 
έλεγχόν της, είναι μη κερδοσκοπικού χαρακτήρος και 
έχει αυτοτελή διαχείρισιν. 

2. ΤοΤΑΚ διαθέτει ιδίαν σφραγίδα, κυκλικήν φέρουσα 
πέριξ τον τίτλον «ΤΑΜΕΙΟΝ ΑΛΛΗΛΕΓΓΥΗΣ ΚΛΗΡΙΚΩΝ 

I. Μ. ΝΙΚΟΠΟΛΕΩΣ ΚΑΙ ΠΡΕΒΕΖΗΣ». 

3. Έδρα του Ταμείου είναι η πόλις της Πρέβεζας και 
ειδικώτερα τα Γραφεία της Ιεράς Μητροπόλεως Νικο- 
πόλεως και Πρεβέζης. 


Άρθρον 3 

Σκοπός του ΤΑΚ είναι η ενίσχυσις και εξυπηρέτησις 
εκτάκτων οικονομικών αναγκών των κληρικών της Ιεράς 
Μητροπόλεως Νικοπόλεως και Πρεβέζης και μελών των 
οικογενειών των (θάνατος, χηρεία, σοβαρή ασθένεια, 
έλλειψη σύνταξης, γάμος τέκνων κ.τ.ό.). 

Άρθρον 4 

1. Πόροι του Ταμείου είναι: 

α. Αι εισφοραί εκάστου των οικειοθελώς συμμετεχό- 
ντων κληρικών, το ύψος των οποίων προσδιορίζεται 
εκάστοτε δι' αποφάσεως της Συνάξεως των κληρικών 
της Ιεράς Μητροπόλεως Νικοπόλεως και Πρεβέζης. Οι 
τυχόν καταβληθείσες εισφορές δεν επιστρέφονται παρά 
μόνον εις περίπτωσιν διαλύσεως του ΤΑΚ. 

β. Αι δωρεαί φυσικών ή νομικών προσώπων. 

γ. Έσοδα εκ τόκων. 

δ. Οιονδήποτε άλλο έσοδον από πάσαν χρηστήν πηγήν. 

2. Τα χρηματικά αποθέματα του Ταμείου κατατίθε¬ 
νται σε λογαριασμό επ' ονόματι της Ιεράς Μητροπόλε¬ 
ως Νικοπόλεως και Πρεβέζης με την ένδειξη «Ταμείο 
Αλληλεγγύης Κληρικών». Δια πάσαν ανάληψιν εκ του 
λογαριασμού αυτού συν τάσσεται Πράξις της Διαχειρι¬ 
στικής Επιτροπής, υπογεγραμμένη υπό του Προέδρου 
και των μελών αυτής, ακριβές αντίγραφον της οποίας 
προσκομίζεται εις την Τράπεζαν. 

Άρθρον 5 

1. Η διαχείρισις του Ταμείου ασκείται υπό εξαμελούς 
διαχειριστικής επιτροπής αποτελούμενης υπό του Σεβα- 
σμιωτάτου Μητροπολίτου Νικοπόλεως και Πρεβέζης - 
Προέδρου, αναπληρούμενος υπό του Γενικού Αρχιερα¬ 
τικού Επιτρόπου της Ιεράς Μητροπόλεως Νικοπόλεως 
και Πρεβέζης ως Αντιπροέδρου, και των πέντε (τακτικών 
ή αναπληρωματικών) Αρχιερατικών Επιτρόπων, όπως 
αυτοί ορίζονται από τον Σεβασμιώτατο Μητροπολίτη 
Νικοπόλεως και Πρεβέζης. 

2. Κατά την πρώτην συνεδρίαν της Διαχειριστικής Επι¬ 
τροπής, εκλέγονται ο ταμίας και ο γραμματεύς. 

3. Μέλη που απουσιάζουν αδικαιολογήτως πάνω από 
τρεις (3) συνεχείς συνεδριάσεις της επιτροπής ή δεν τη¬ 
ρούν τα συμφωνηθέντα κατά τις συνεδριάσεις της επι¬ 
τροπής ή δεν τηρούν εχεμύθειαν σε σχέση με τα προ¬ 
σωπικά δεδομένα των υπό του Ταμείου βοηθούμενων 
κληρικών και μελών των οικογενειών των, παύονται και 
αντικαθίστανται από τους αναπληρωτές αρχιερατικούς 
αντίστοιχα. 

4. Η Διαχειριστική Επιτροπή, συνεδριάζει τακτικώς 
ανά τρίμηνον, εκτάκτως κατόπιν αποχρώντος λόγου, τη 
προσκλήσει του προέδρου ή του αναπληρούντος αυτόν 
Αντιπροέδρου. 

5. Η Διαχειριστική Επιτροπή, βρίσκεται εν απαρτία 
όταν παρίστανται τα τέσσερα εκ των έξι μελών αυτής και 
αποφασίζει κατά πλειοψηφίαν. Σε περίπτωση ισοψηφίας 
υπερισχύει η ψήφος του Προέδρου ή Αντιπροέδρου. 

6. Η υπηρεσία των μελών της Διαχειριστικής Επιτρο¬ 
πής, παρέχεται εθελοντικώς και αμισθί, ως τιμητική εκ¬ 
κλησιαστική διακονία. 

Άρθρον 6 

1. Έκαστος κληρικός της Ιερός Μητροπόλεως Ν ικοπό- 
λεως και Πρεβέζης ο οποίος καταβάλει την ετήσια ορι- 
σθείσα εισφορά για μια τουλάχιστον διετίαν, κι επιθυμεί 
να καταφύγει σε δανεισμό από τοΤΑΚ, υποβάλει ειδικήν 
αίτησιν, στον Αρχιερατικό Επίτροπο της περιφέρειας του, 
εις την οποίαν αναγράφεται με σαφήνειαν ο λόγος και το 
ύψος του δανείου που επιθυμεί. Η ανωτέρω διετία δεν 
ισχύει για νέον κληρικόν. 

2. Ειςπερίπτωσιν εγκρίσεωςή μη εγκρίσεωςτων αιτη¬ 
μάτων, αυτά κοινοποιούνται εγγράφως εις τον εκάστοτε 
αιτούντα από τον γραμματέα της επιτροπής. 

3. Ανώτερον όριον εις τα χορηγούμενα άτοκα δάνεια 
ορίζεται το ποσόν των τριών χιλιάδων ευρώ (3.000 €). 
Ειδικές περιπτώσεις αξιολογούνται κατά περίπτωσιν από 
την Διαχειριστικήν Επιτροπήν του Ταμείου. 

4. Μέχρις αποπληρωμής του δανείου του ο εκάστοτε 
υπόχρεος, δεν έχει δικαίωμα λήψεως δευτέρου δανείου, 
εκτός αν συντρέχουν έκτακτοι λόγοι. 

5. Η αποπληρωμή του δανείου γίνεται με παρακρά¬ 
τηση εκ του μηνιαίου μισθού του υπόχρεου (κατόπιν 
δηλώσεως εκχωρήσεως του) μηνιαίας δόσεως εκατό 
ευρώ (100 €) για ποσό (3.000 €) (70 € για ποσό 2.000 € 
και 50 € για ποσό 1.500 €). 

6. Οι συνταξιούχοι κληρικοί που διετέλεσαν μέλη του 
ταμείου δικαιούνται δανείου. 

7. Οι αποφάσεις εγκρίσεως ή μη εγκρίσεως των αι¬ 
τημάτων λαμβάνονται από την Διαχειριστική Επιτροπή 
το συντομότερον δυνατό και η απόφαση κοινοποιείται 
εγγράφως εις τον εκάστοτε αιτούντα. 

Άρθρον 7 

1. ΤοΤΑΚ τηρεί τα ακόλουθα βιβλία: 

α) Βιβλίον Πράξεων. 

β) Βιβλίον Πρωτοκόλλου Αλληλογραφίας. 

γ) Βιβλίον Ταμείου. 

δ) Διπλότυπα γραμμάτια εισπράξεων και Εντάλματα 
Πληρωμών. 

ε) Βιβλίον αρχείου των βοηθηθέντων. 

2. Τα βιβλία τηρούνται υπό του γραμματέως και του 
ταμία της Διαχειριστικής Επιτροπής. 

Άρθρον 8 

Ο ταμίας είναι υπεύθυνος και διενεργεί όλες τις ει¬ 
σπράξεις και πληρωμές του Ταμείου, σύμφωνα με τις 
προβλεπόμενες νόμιμες διαδικασίες. Εις την Ιερατικήν 
σύναξιν του Ιανουάριου εκάστου έτους ενημερώνει τα 
μέλη του Ταμείου επί των πεπραγμένων της Διαχειρι¬ 
στικής Επιτροπής. 

Άρθρον 9 

Ο Γραμματεύς είναι υπεύθυνος για την αλληλογραφίαν 
του Ταμείου, και φυλάσσει την σφραγίδα του Ταμείου. 
Υποχρεούται να γνωστοποιεί τα έγγραφα εις τον Πρό¬ 
εδρο. 

Άρθρον10 

Ο παρών Κανονισμός τροποποιείται δι' αποφάσεως 
της Ιεράς Συνόδου κατόπιν εισηγήσεως της Διαχειριστι¬ 


κής Επιτροπής του Ταμείου υποβαλλομένης διά προτά- 
σεωςτου οικείου Μητροπολίτου. Η ισχύς της τροποποι- 
ήσεωςτου Κανονισμού άρχεται από της δημοσιεύσεως 
της σχετικής Συνοδικής Αποφάσεως στην Εημερίδα της 
Κυβερνήσεως και στο περιοδικό «ΕΚΚΛΗΣΙΑ». 

Άρθρον 11 

Το Ταμείο διαλύεται δι' αποφάσεως της Ιεράς Συνό¬ 
δου, κατόπιν ομόφωνης εισηγήσεως της Διαχειριστικής 
Επιτροπής υποβαλλομένης στην Ιερά Συνοδό διά προ- 
τάσεωςτου οικείου Μητροπολίτου. Το Ταμείο παύει να 
υφίσταται από της δημοσιεύσεως της σχετικής Συνοδι¬ 
κής Αποφάσεως στην Εφημερίδα της Κυβερνήσεως και 
στό περιοδικό «ΕΚΚΛΗΣΙΑ». Εις αυτήν την περίπτωσιν, το 
αποθεματικό του Ταμείου, επιστρέφεται σε όλους τους 
κληρικούς της Ιεράς Μητροπόλεως, εξαιρουμένων όσων 
έχουν λάβει και διατηρούν δάνειον ανεκπλήρωτον. 

Άρθρον12 

Η ισχύς του Παρόντος Κανονισμού αρχίζει από της 
δημοσιεύσεως αυτού εις την Εφημερίδα της Κυβερνήσε¬ 
ως και εις το επίσημο δελτίο της Εκκλησίας της Ελλάδος 
«ΕΚΚΛΗΣΙΑ». 

Άρθρον13 

Εκ της δημοσιεύσεως του παρόντος Κανονισμού ου- 
δεμία δαπάνη εις βάροςτου προϋπολογισμού της Ιεράς 
Μητροπόλεως και Πρεβέζης προκαλείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2017 

Ο Πρόεδρος 

ΤΟ Αθηνών ΙΕΡΩΝΥΜΟΣ 


Αριθμ. 520/404 (4) 

Τροποποίηση και κωδικοποίηση του Κανονισμού 
λειτουργίας του εκκλησιαστικού Ιδρύματος υπό 
τήν επωνυμία: «Κεντρικόν Ταμείον Ευποιίας της 
Ιεράς Μητροπόλεως Αλεξανδρουπόλεως». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ'όψει: 

1) τας διατάξεις των άρθρων 1 παρ. 4,29 παρ. 2 και 46 
παρ. 2 του ν. 590/1977 «Περί του Καταστατικού Χάρτου 
της Εκκλησίας της Ελλάδος», και του άρθρου 68 παρ. 5 
του ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Αλεξανδρου¬ 
πόλεως, 

4) την υπ’ αριθμ. Φ. 1/68/31.1.2017 πρότασιν του 
Σεβασμιωτάτου Μητροπολίτου Αλεξανδρουπόλεως 
Ανθίμου, 

5) την υπ’ αριθμ. 8/2017 γνωμοδότησιν του Ειδικού 
Νομικού Συμβούλου της Ιεράς Συνόδου της Εκκλησίας 
της Ελλάδος 

6) την από 8.2.2017 απόφασιν της Διαρκούς Ιεράς Συ¬ 
νόδου, αποφασίζει: 

τροποποιεί και κωδικοποιεί τον Κανονισμόν λειτουρ¬ 
γίας του εκκλησιαστικού ιδρύματος υπό την επωνυμία 
«Κεντρικόν Ταμείον Ευποιίας της Ιεράς Μητροπόλεως 
Αλεξανδρουπόλεως» (Β' 715/1972), ως εξής: 

ΚΑΝΟΝΙΣΜΟΣ 

του εκκλησιαστικού ιδρύματος με την επωνυμίαν: 

«Κεντρικόν Ταμείον Ευποιίας της Ιεράς Μητροπό¬ 
λεως Αλεξανδρουπόλεως» 

ΚΕΦΑΛΑΙΟΝ Α' 

ΚΕΝΤΡΙΚΟ ΤΑΜΕΙΟ ΕΥΠΟΙΙΑΣ 

Άρθρο 1 

ΣΥΣΤΑΣΗ - ΕΠΩΝΥΜΙΑ 

Στην Ιερά Μητρόπολη Αλεξανδρουπόλεως συνιστάται 
εκκλησιαστικό φιλανθρωπικό Ίδρυμα υπό την νομική 
μορφή του άρθρου 29 παρ. 2 εδάφιο 3 του ν. 590/1977, 
και υπό την επωνυμίαν «Κεντρικό Ταμείο Ευποιίας της 
Ιεράς Μητροπόλεως Αλεξανδρουπόλεως (Κ.Τ.Ε.)». 

Άρθρο 2 

ΜΟΡΦΗ - ΣΦΡΑΓΙΔΑ - ΕΔΡΑ 

α. Το Κ.Τ.Ε. λειτουργεί ως εκκλησιαστικό ίδρυμα της 
Ιεράς Μητροπόλεως (ΝΠΙΔ), τελεί υπό την εποπτεία και 
τον ελέγχο αυτής, είναι μη κερδοσκοπικού χαρακτήρα 
και έχει αυτοτελή διαχείριση, με αυτοτελές δηλαδή Τα¬ 
μείο και ίδιον Αριθμό Φορολογικού Μητρώου (Α.Φ.Μ.). 

β.Το Κ.Τ.Ε. διαθέτει ιδίαν σφραγίδα, κυκλική, όμοια με 
την σφραγίδα της Ιεράς Μητροπόλεως, φέρουσα κυκλικά 
τον τίτλο «ΙΕΡΑ ΜΗΤΡΟΠΟΛΗ ΑΛΕΞΑΝΔΡΟΥΠΟΛΗΣ - 
ΚΕΝΤΡΙΚΟ ΤΑΜΕΙΟ ΕΥΠΟΙΙΑΣ». 

γ. Έδρα του Κ.Τ.Ε. είναι η πόλη της Αλεξανδρούπολης 
και ειδικότερα τα Γραφεία της Ιεράς Μητροπόλεως Αλε¬ 
ξανδρουπόλεως. 

Άρθρο 3 

ΣΚΟΠΟΣ 

Σκοπός του Κ.Τ.Ε. είναι η παροχή βοήθειας πάσης 
μορφής σε απόρους, μόνιμα ή προσωρινά διαμένοντας 
εντός των ορίων της Ιεράς Μητροπόλεως Αλεξανδρου¬ 
πόλεως. Ειδικότερα: 

α. Η με οποιοδήποτε τρόπο οικονομική ενίσχυση από¬ 
ρων οικογενειών και ατόμων ακόμη και με απευθείας 
πληρωμή των βιοτικών αναγκών τους. 

β. Η ιατροφαρμακευτική υποστήριξη ασθενών, η διευ¬ 
κόλυνση αυτών για την εισαγωγή τους σε νοσηλευτικά 
ιδρύματα και η κατά το δυνατόν κάλυψη δαπανών για 
τα προβλήματα υγείας παρεχόμενη για το εξωτερικό και 
το εσωτερικό. 

γ. Η αποφυλάκιση κρατουμένων από τις φυλακές για 
χρέη με την καταβολή των εξόδων και η προστασία των 
οικογενειών αυτών. 

δ. Η οικονομική ενίσχυση ορφανών ή απόρων μαθη¬ 
τών, σπουδαστών, φοιτητών και τέκνων πολυτέκνων 
οικογενειών. 


ε. Η βράβευση αριστούχων μαθητών και φοιτητών, και 
ιδιαιτέρως των τέκνων απόρων ή πολυτέκνων οικογενει¬ 
ών. στ. Η διανομή τροφίμων και ρουχισμού. 

ζ. Η οργάνωση και λειτουργία "σπιτιών αγάπης" (συσ¬ 
σιτίων) με προσφορά μερίδων φαγητού ημερησίως 
στους άπορους. 

η. Η οργάνωση και λειτουργία «Παντοπωλείων Αλλη¬ 
λεγγύης». 

θ. Η ενίσχυση δια παροχής τακτικών, αν είναι δυνατόν, 
βοηθημάτων στους νέους κυρίως ανθρώπους, όταν αι 
υφιστάμενες συνθήκες (παρατεταμένη οικονομική ύφε¬ 
ση και ανεργία) δεν είναι ευνοϊκές προς δημιουργία και 
επιβίωση νέων οικογενειών. 

ι. Η ενίσχυση ατόμων τα οποία πάσχουν ή χρήζουν 
ανάγκη ανθρωπιστικής συνδρομής. 

ια. Η έκδοση και διάδοση εντύπων και γενικότερα η 
υποστήριξη πνευματικών, φιλανθρωπικών και πολιτιστι¬ 
κών εκδηλώσεων της Ιεράς Μητροπόλεως, των τυχόν 
φιλανθρωπικών ιδρυμάτων αυτής, ιδιαιτέρως δε του για 
την νεότητα κατηχητικού έργου αυτής. 

ιβ. Η οικονομική ενίσχυση σε πληττόμενους από θεο¬ 
μηνία ή σοβαρή ασθένεια αδερφούς μας. 

ιγ. Η υποστήριξη άλλων κοινωφελών προσπαθειών 
διαφόρων φιλανθρωπικών και εκπαιδευτικών ιδρυμά¬ 
των, σωματείων, συλλόγων και άλλων φορέων, καθώς και 
η ενίσχυση των φιλανθρωπικών και ευαγών ιδρυμάτων 
της Ιεράς Μητροπόλεως Αλεξανδρουπόλεως, όπως το 
Σταυρίδειο εκκλησιαστικό ίδρυμα περιθάλψεως Χρονίως 
Πασχόντων «Ο Άγιος Κυπριανός», το Ιωακείμειο Εκκλησι¬ 
αστικό Γηροκομείο Αλεξανδρουπόλεως, ο Σταυρίδειος 
Ξενώνας Φοιτητών «Ο Άγιος Στέφανος», ο βρεφονηπι¬ 
ακός σταθμός «Ο Αγιος Στυλιανός». Η ενίσχυση αυτή 
μπορεί να επεκταθεί και σε ιδρύματα που πρόκειται να 
συσταθούν από την Ιερά Μητρόπολη στο μέλλον. 

ιδ. Η πνευματική και οικονομική στήριξη Ιεραποστο¬ 
λών της Ορθοδόξου Εκκλησίας στο εξωτερικό. 

ιε. Η κάλυψη των δαπανών λειτουργίας του Κ.Τ.Ε. και η 
αμοιβή τυχόν συνεργατών ή υπαλλήλων, απαιτουμένων 
για τη λειτουργία του. 

ιστ. Η κατά το δυνατόν αντιμετώπιση των γενεσιουρ¬ 
γών αιτίων του κοινωνικού αποκλεισμού και της πτώ- 
χειας. 

ιζ. Για την επίτευξη του εν λόγω σκοπού το Δ.Σ. του 
Ιδρύματος δύναται δϊ αποφάσεώςτου να εντάσσει προς 
διοίκηση και διαχείριση στο Ίδρυμα πάσα κινητή, αντικα- 
ταστατή ή μη, και ακίνητη περιουσία, που έχει περιέλθει 
ή τυχόν περιέλθει στην Ιερά Μητρόπολη εκ δωρεών, ή 
κληροδοσιών, ή από άλλη αιτία έχουσα χαριστικό και 
φιλανθρωπικό σκοπό, και για την καλύτερη εξυπηρέ¬ 
τηση των σκοπών. 

Άρθρο 4 
ΠΟΡΟΙ 

Πόροι του Κ.Τ.Ε. είναι: 

α. Από επιχορηγήσεις διαφόρων φορέων, Εκκλησιαστι¬ 
κών Ιδρυμάτων της Ιεράς Μητροπόλεως Αλεξανδρου¬ 
πόλεως, Ιδρυμάτων, Ιερών Ναών, Ιερών Μονών, πάσης 
φύσεως εταιρειών, και μη κερδοσκοπικών εταιρειών. 

β. Οι αυτοπροαίρετες προσφερόμενες εισφορές από 
τις ιεροπραξίες των Ιερών Ναών, 
γ. Οι δωρεές φυσικών ή νομικών προσώπων, 
δ. Το προϊόν από την διενέργεια ειδικών εράνων-δί- 
σκων υπέρ του Κ.Τ.Ε. 

ε. Κάθε προσφορά - δωρεά ιδιωτών, νομικών προσώ¬ 
πων δημοσίου ή ιδιωτικού δικαίου, κληρονομιές, κλη¬ 
ροδοσίες και τόκοι καταθέσεων. 

στ. Η δισκοφορία που διενεργείται στους Ιερούς Ναούς 
σε περιπτώσεις εκτάκτων αναγκών ή περιστατικών και 
για εκπλήρωση συγκεκριμένου σκοπού φιλανθρωπίας. 

ζ. Τα έσοδα του ετησίου προαιρετικού «Εράνου Αγά¬ 
πης» της περιφέρειας της Ιεράς Μητροπόλεως Αλεξαν- 
δρουπόλεως. 

η. Κάθε άλλο έσοδο προερχόμενο από νόμιμη και 
χρηστή πηγή. 

θ. Τυχόν κρατικές επιχορηγήσεις ή επιδοτήσεις από 
προγράμματα καταπολεμήσεως του κοινωνικού απο¬ 
κλεισμού και της ένδειας. 

Οι πόροι διατίθενται για την εκπλήρωση των σκοπών 
του ιδρύματος όπως αυτοί περιγράφονται και αναφέρο- 
νται το άρθρο 3 του παρόντος οργανισμού. 

Άρθρο 5 
ΔΙΟΙΚΗΣΗ 

α.Το Κ.Τ.Ε. διοικείται από πενταμελές Διοικητικό Συμ¬ 
βούλιο, αποτελούμενο από τον Σεβασμιώτατο Μητρο¬ 
πολίτη ως Πρόεδρο, αναπληρούμενο υπό του νομίμου 
αναπληρωτούτου, δηλαδή υπάτου εκάστοτε Πρωτοσυ- 
γκέλλου ή Γενικού Αρχιερατικού Επιτρόπου, και εκ τεσ¬ 
σάρων μελών, κληρικών ή λαϊκών, τα οποία διορίζονται 
κατόπιν αποφάσεωςτου Σεβασμιωτάτου Μητροπολίτου. 
Για τη διενέργεια πράξεων οικονομικού ή συναλλακτι¬ 
κού χαρακτήρα εκ μέρους του νομίμου αναπληρωτή 
του Προέδρου ή μέλους του Διοικητικού Συμβουλίου 
απαιτείται ειδική απόφαση του Διοικητικού Συμβουλίου 
ή ειδικό Συμβολαιογραφικό Πληρεξούσιο του Προέδρου. 

β. Τα μέλη του Δ.Σ. ορίζονται για τριετή θητεία, δυνά- 
μενα να επαναδιορισθούν. Εκλιπόντα, παραιτούμενα ή 
παυόμενα μέλη του Δ.Σ. αντικαθίστανται υπό του Σεβα- 
σμιωτάτου Προέδρου. 

γ. Μέλη απουσιάζοντα αδικαιολογήτους από τρεις (3) 
συνεχείς συνεδριάσεις του Δ.Σ. ή μη τηρούντο εχεμύθεια 
για τα προσωπικά δεδομένα των υπό του Κ.Τ.Ε. βοηθου¬ 
μένων παύονται και αντικαθίστανται υπό του Προέδρου. 

δ. Με εισήγηση του Προέδρου και με έγκριση του Δι¬ 
οικητικού Συμβουλίου δύναται να αντικαθίσταται μέλος 
του ΔΣ και προ της λήξεως της θητείας του. 

ε. Το Δ.Σ. συνεδριάζει τακτικά ή εκτάκτως, κατόπιν 
αποχρώντος λόγου, με πρόσκληση του Προέδρου ή με 
αίτηση δύο τουλάχιστον εκ των μελών αυτού. 

στ. Το Δ.Σ. ευρίσκεται σε απαρτία, όταν παρίστανται τα 
τρία από τα πέντε μέλη αυτού. Αποφασίζει κατά πλειο- 
ψηφία, σε περιπτώσει δε ισοψηφίας υπερισχύει η ψήφος 
του Προέδρου. 

ζ. Η υπηρεσία του μέλους του Δ.Σ. παρέχεται εθελο- 
ντικώς και αμισθί, ως τιμητική εκκλησιαστική διακονία. 


Άρθρο 6 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 
Το Δ.Σ. αποφασίζει περί παντός θέματος, το οποίον 
αφορά στη λειτουργία του Κ.Τ.Ε. 

Ειδικότερα: 

α. Μελετά τρόπους και αποφασίζει περί των ληπτέων 
μέτρων για την καλύτερη επίτευξη των σκοπών του Κ.Τ.Ε. 
β. Διαχειρίζεται την τυχόν περιουσία του Κ.Τ.Ε. 
γ. Καταρτίζει και ψηφίζει τον ετήσιο προϋπολογισμό 
κατά μήνα Νοέμβριο και απολογισμό του Κ.Τ.Ε. κατά 
μήνα Φεβρουάριο εκάστου έτους και υποβάλλει τού¬ 
τους προς έγκριση. 

δ. Ασκεί την εποπτεία δια του Προέδρου αυτού επί 
της όλης λειτουργίας του Κ.Τ.Ε. και των παραρτημάτων 
αυτού. 

ε. Τηρεί τα προβλεπόμενα για το αρχείο του Κ.Τ.Ε. βι¬ 
βλία, είτε σε χειρόγραφη, είτε σε ηλεκτρονική μορφή. 

στ. Δύναται να εξουσιοδοτεί τον Πρόεδρο για την 
παροχή εκτάκτων οικονομικών ενισχύσεων σε ιδιώτες, 
φιλανθρωπικά ιδρύματα, ή άλλους φορείς χρηματικού 
μηνιαίου ποσού, το οποίο ορίζεται κάθε εξάμηνο, ανα- 
λόγως προς την οικονομική κατάσταση του Κ.Τ.Ε. 

Άρθρον 7 

ΑΡΜΟΔΙΟΤΗΤΕΣ ΠΡΟΕΔΡΟΥ 
Ο Πρόεδρος του Δ.Σ. του Κ.Τ.Ε: 
α. Εκπροσωπεί το Κ.Τ.Ε. και τα παραρτήματα αυτού σε 
κάθε έννομη σχέση αυτών έναντι πάσης αρχής. 

β. Διορίζει τον υπεύθυνο, τον ταμία, τον γραμματέα 
και τον λογιστή του Κ.Τ.Ε. Τα καθήκοντα τούτων είναι 
δυνατόν να ασκούνται, ελλείψει προσωπικού, και από 
ένα μόνον πρόσωπο, 
γ. Διορίζει το Διοικητικό Συμβούλιο, 
δ. Ασκεί την εποπτεία επί του Κ.Τ.Ε., δηλαδή επί της 
οργάνωσης, διοίκησης, λειτουργίας, διαχείρισης και 
αξιοποίησης εν γένει των περιουσιακών στοιχείων και 
διάθεσης των πόρων του Ταμείου, συντονίζει τα μέλη 
του Δ.Σ. για την υλοποίηση των σκοπών του Ταμείου. 
Εκπροσωπεί το Ταμείο ενώπιον κάθε διοικητικής και 
Εκκλησιαστικής αρχής και οποιοσδήποτε άλλης αρχής 
και σε όλες τις σχέσεις με άλλα ιδρύματα, οργανισμούς, 
νομικά και φυσικά πρόσωπα, λαμβάνει γνώση όλων των 
εισερχομένων και εξερχόμενων εγγράφων του ιδρύμα¬ 
τος και υπογράφει όλη την αλληλογραφία, τα οικονομι¬ 
κής φύσεως έγγραφα, τα συμβόλαια. 

ε. Συγκαλεί σε συνεδρίαση το Δ.Σ. του Κ.Τ.Ε. τακτικά 
και εκτάκτως, οσάκις παρουσιάζεται ανάγκη, καταρτίζει 
τον πίνακα των προς συζήτηση θεμάτων και διευθύνει 
τις συζητήσεις. 

στ. Αποφασίζει περί παντός ανακύπτοντος θέματος μη 
προβλεπομένου υπό της κειμένης νομοθεσίας και του 
παρόντος Κανονισμού. 

ζ. Τον Πρόεδρο απόντα ή κωλυόμενο αναπληροί ο 
νόμιμος αναπληρωτής του, ήτοι ο εκάστοτε Πρωτοσύ- 
γκελλος ή Γενικός Αρχιερατικός Επίτροπος. 

Άρθρον 8 

ΤΗΡΟΥΜΕΝΑ ΒΙΒΛΙΑ 
α. Το Κ.Τ.Ε. τηρεί τα ακόλουθα βιβλία: 

1. Βιβλίο Πράξεων του Δ.Σ. 

2. Βιβλίο Ταμείου 

3. Βιβλίο κινητής και ακινήτου περιουσίας του Κ.Τ.Ε. 

4. Γραμμάτια Εισπράξεων και Εντάλματα Πληρωμών 

5. Βιβλίο αρχείου των βοηθουμένων απόρων 

β.Τα βιβλία τηρούνται υπό του γραμματέως, του ταμία 
και του λογιστή του Κ.Τ.Ε. Τα προβλεπόμενα για το αρχείο 
του Κ.Τ.Ε. βιβλία, τηρούνται είτε σε χειρόγραφη, είτε σε 
ηλεκτρονική μορφή. 

Άρθρον 9 

ΚΑΘΗΚΟΝΤΑ ΓΡΑΜΜΑΤΕΩΣ - ΤΑΜΙΑ - ΛΟΓΙΣΤΗ 

Ο Σεβασμιώτατος - Πρόεδρος του Κ.Τ.Ε. διορίζει τον 
γραμματέα, τον ταμία και τον λογιστή του Ιδρύματος. 
Ελλείψει προσωπικού, κατά το άρθρον 7, παρ. β’ του πα¬ 
ρόντος, τα καθήκοντα τούτων δύναται να ανατεθούν εις 
ένα μόνον πρόσωπον.Τα καθήκοντα ορίζονται ως εξής: 

α. Τήρηση των υπό του άρθρου 8 του παρόντος προ- 
βλεπομένων βιβλίων αρχείου του Κ.Τ.Ε. 

β. Διενέργεια όλων των εισπράξεων και πληρωμών 
του Κ.Τ.Ε. κατά τις προβλεπόμενες νόμιμες διαδικασίες. 

γ. Διακίνηση της αλληλογραφίας του Ιδρύματος, υπο¬ 
βολή αυτής υπ’ όψιν του Προέδρου και φύλαξη του αρ¬ 
χείου και της σφραγίδας του Ιδρύματος. 

δ. Εκ των πραγματοποιούμενων εσόδων κρατεί στα 
χέρια του για τις τρέχουσες ανάγκες μέχρι του ποσού 
των δέκα χιλιάδων ευρώ (10.000,00 €) κατά μήνα, και 
καταθέτει τα υπόλοιπα σε λογαριασμό ανεγνωρισμένης 
Τραπέζης ή άλλου πιστωτικού ιδρύματος επ' ονόματι 
του ΚΤ.Ε. 

ε. Για κάθε ανάληψη από τον λογαριασμό αυτόν μέ¬ 
χρι του ποσού των δέκα χιλιάδων ευρώ (10.000,00 €) 
δύναται να πραγματοποιείται δι' εξουσιοδοτήσεωςτου 
Προέδρου. Για κάθε ποσό άνω των δέκα χιλιάδων ευρώ 
(10.000,00 €) απαιτείται πράξη -εξουσιοδότηση από το 
Δ.Σ. που εξουσιοδοτή τον ταμία. Ακριβή αντίγραφα των 
εξουσιοδοτήσεων αυτών, υπογεγραμμένα υπό του Προ¬ 
έδρου, κατατίθενται στην Τράπεζα. 

ΚΕΦΑΛΑΙΟΝ Β' 

ΓΕΝΙΚΑ 

Άρθρο 10 

Το παρόν ίδρυμα καταργείται με Απόφαση της Διαρ¬ 
κούς Ιερός Συνοδού, κατόπιν αιτιολογημένης απόφασης 
του Δ.Σ. αυτού, για την λήψη της οποίας είναι απαραίτητη 
η ψήφος του Σεβασμιωτάτου Μητροπολίτου ως Προέ¬ 
δρου, όταν δεν εκπληρώνει τις προϋποθέσεις και την 
αποστολή του, όταν παρεκκλίνει από τον σκοπό του ή 
όταν καταστεί ανέφικτος ο σκοπός αυτού και η λειτουρ¬ 
γία του. Σε περίπτωση κατάργησης του ιδρύματος κάθε 
ακίνητο περιουσιακό στοιχείο αυτού, καθώς και κάθε 
δικαίωμα και αξίωση αυτού ανήκει στο Νομικό Πρόσωπο 
της Ιερός Μητροπόλεως Αλεξανδρουπόλεως. Ο παρών 
Κανονισμός δύναται να τροποποιηθεί από την Διαρκή 
Ιερά Σύνοδο, κατόπιν αιτιολογημένης απόφασης του 
Δ.Σ. του ιδρύματος για την λήψη της οποίας είναι απα¬ 
ραίτητη η ψήφος του Σεβασμιωτάτου Μητροπολίτου ως 
Προέδρου. Από την δημοσίευση του παρόντος Κανονι¬ 
σμού στο επίσημο δελτίο της Εκκλησίας της Ελλάδος 
«Εκκλησία» και στην Εφημερίδα της Κυβέρνησης παύει 


να ισχύει και καταργείται κάθε άλλος Κανονισμός, ο οποί¬ 
ος αφορά στο Εκκλησιαστικό Ιδρυμα με την επωνυμία 
«Κεντρικόν Ταμείον Ευποιίας της Ιερός Μητροπόλεως 
Αλεξανδρουπόλεως». 

Άρθρο 11 

Οποιοδήποτε θέμα μη προβλεπόμενο υπό του παρό¬ 
ντος Κανονισμού ρυθμίζεται δι' αποφάσεως του Σεβα- 
σμιωτάτου - Προέδρου του Κ.Τ.Ε. κατά το άρθρ. 7, παρ. 
στ'του παρόντος. 

Άρθρον12 

Ισχύς Κανονισμού 

Ο παρών Κανονισμός ισχύει από της δημοσιεύσεώς 
του στην Εφημερίδα της Κυβερνήσεως και στο επίσημο 
δελτίο της Εκκλησίας της Ελλάδος «Εκκλησία». 

Άρθρο 13 

Από τη δημοσίευση του παρόντος Κανονισμού δεν 
προκαλείται δαπάνη εις βάρος του προϋπολογισμού 
του νομικού προσώπου της Ιερός Μητροπόλεως Αλε¬ 
ξανδρουπόλεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2017 

Ο Πρόεδρος 

Τ Ο Αθηνών ΙΕΡΩΝΥΜΟΣ 


Αριθμ. 520/352 (5) 

Κατάργησις εκκλησιαστικών Ιδρυμάτων της Ιε¬ 
ρός Μητροπόλεως Αλεξανδρουπόλεως. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ’ όψει: 

1. τας διατάξεις των άρθρων 29 παρ. 2 και 59 παρ. 2 του 
ν. 590/1977 «Περί καταστατικού Χάρτου της Εκκλησίας 
της Ελλάδος», 

2. το άρθρο 68 παρ. 1, υποπαράγρ. 5α του ν. 4235/2014, 

3. την υπ' αριθμ. Φ. 1/68/31.1.2017 ητιολογημένην 
πρότασιν του Σεβασμιωτάτου Μητροπολίτου Αλεξαν¬ 
δρουπόλεως Ανθίμου, 

4. το γεγονός ότι εκ της παρούσης αποφάσεως δεν 
προκαλείται δαπάνη σε βάρος του προϋπολογισμού του 
νομικού προσώπου της Ιερός Μητροπόλεως Αλεξαν¬ 
δρουπόλεως, 

5. την υπ' αριθμ. 8/2017 γνωμοδότησιν του Ειδικού 
Νομικού Συμβούλου της Ιερός Συνόδου της Εκκλησίας 
της Ελλάδος, και την από 8.2.2017 γπόφασιν της Διαρ¬ 
κούς Ιερός Συνόδου, αποφασίζει: 

καταργεί τα εξής εκκλησιαστικά ιδρύματα της Ιερός 
Μητροπόλεως Αλεξανδρουπόλεως: 

Άρθρον1 

Κατάργησις του εκκλησιαστικρύ ιδρύματος 

«Ο ΑΓΙΟΣ ΙΩΣΗΦ» 

Το εκκλησιαστικό ίδρυμα υπό την επωνυμία «Εκκλησι¬ 
αστικό ίδρυμα κοινωνικής και πολιτιστικής κληρονομιάς 
«Ο ΑΓΙΟΣ ΙΩΣΗΦ» της Ιερός Μητροπόλεως Αλέξανδρου- 

πόλεως» και ο κανονισμός συστάσεως και λειτουργίας 
αυτού (Φ.Ε.Κ. Β' 507/2003), καταργούνται. 

Άρθρον 2 

Κατάργησις του εκκλησιαστικού ιδρύματος «Η 

ΑΓΙΑ ΑΝΑΣΤΑΣΙΑ» 

Το εκκλησιαστικό ίδρυμα υπό την επωνυμία «Επαγ¬ 
γελματική σχολή απόρων κορασίδων "Η ΑΓΙΑ ΑΝΑΣΤΑ¬ 
ΣΙΑ" της Ιερός Μητροπόλεως Αλεξανδρουπόλεως» και ο 
κανονισμός συστάσεως και λειτουργίας αυτού (Φ.Ε.Κ. Β' 
505/1980), καταργούνται. 

Άρθρον 3 

Ρύθμισις περιουσιακών στοιχείων 
Πάσα η κινητή και ακίνητος περιουσία των ως άνω 
καταργουμένων εκκλησιαστικών ιδρυμάτων, καθώς και 
κάθε δικαίωμα και αξίωση αυτών, ανήκει αυτοδικαίως 
εις το νομικόν πρόσωπον της Ιεράς Μητροπόλεως Αλε¬ 
ξανδρουπόλεως. 


Άρθρον 4 
Δαπάνη 

Από την παρούσα απόφαση δεν προκαλείται δαπάνη 
εις βάρος του Προϋπολογισμού του Νομικού Προσώπου 
της Ιεράς Μητροπόλεως Αλεξανδρουπόλεως. 

Άρθρον 5 
Έναρξη ισχύος 

Η ισχύς της παρούσης άρχεται από την δημοσίευσίν 
της εις την Εφημερίδα της Κυβερνήσεως και εις το επί¬ 
σημον Δελτίον της Εκκλησίας της Ελλάδος "ΕΚΚΛΗΣΙΑ". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2017 
Ο Πρόεδρος 

ΤΟ Αθηνών ΙΕΡΩΝΥΜΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

